pythainlp/thai-open-data-go-th huggingface dataset:
ชื่อไทย: หมอสีซีบราเผือก
ชื่อสามัญ: Zebra albino 
ชื่อวิทยาศาสตร์: Pseudotropheus sp.
วงศ์ (Family): Cichlidae
ถิ่นกำเนิด: ถูกพัฒนาสายพันธุ์ในประเทศไทย
รายละเอียด: เป็นปลาเผือกที่เกิดจากการคัดพันธุ์ของนักเลี้ยงปลาในประเทศไทย มีนัยน์ตาสีแดง ลำตัวสีขาวลายชมพู ครีบหลังขาวและปลายเหลือง ครีบอกสีขาว ครีบท้องสีขาวเหลือง ครีบก้นสีขาว และจุดไข่สีเหลือง ครีบหางมีขอบสีเหลืองใส สามารถเลี้ยงเป็นฝูงร่วมกับปลาหมอสีจากทะเลสาบมาลาวีชนิดอื่น ๆ 
ประเภท (Catalogy): ปลาหมอสี
ชื่อไทย: มาลาวีชมพู, มาลาวีพิ๊งค์ (สีชมพู)
ชื่อสามัญ: Pink Peacock
ชื่อวิทยาศาสตร์: Aulonocara sp.
วงศ์ (Family): Cichlidae
ถิ่นกำเนิด: เป็นปลาหมอมาลาวีที่เกิดจากการพัฒนาสายพันธุ์
รายละเอียด: เป็นปลาที่เกิดจากการพัฒนาสายพันธุ์จากปลาหมอมาลาวีเรดพีค็อก และกลุ่มใกล้เคียง ซึ่งทำให้ปลามีลักษณะเด่นคือ ลำตัวทั้งตัวมีสีชมพูทั้งส่วนหัว ลำตัว และครีบทุกครีบ หรืออาจเป็นสีชมพูเข้มจนถึงแดง ยังคงเอกลักษณ์ตระกูลมาลาวีPeacock คือมีลวดลายที่ครีบหลังครีบก้นและครีบหางชัดเจน โดยเป็นลวดลายเส้นสีขาวชัดเจน หรือในบางตัวครีบหลังครีบก้น และครีบหางจะเป็นสีขาว รวมถึงบริเวณแก้ม ลวดลายที่ครีบจะเป็นสีชมพูหรือแดง และลำตัวสีชมพูปรากฎลวดลายสีขาว เป็นปลาที่หาซื้อง่าย ราคาถูก ในตลาดมักจะขายรวมกับปลาหมอมาลาวีชนิดอื่นๆในถุงเดียวกัน และเลี้ยงง่าย สามารถเลี้ยงเป็นฝูงกับปลาหมอมาลาวีชนิดอื่นๆได้
ประเภท (Catalogy): ปลาหมอสี
ชื่อไทย: มาลาวีน้ำเงิน, บลูพีค็อก (สีฟ้า)
ชื่อสามัญ: Blue peacock, Mbenji Peacock
ชื่อวิทยาศาสตร์: Aulonocara stuartgranti
วงศ์ (Family): Cichlidae
ถิ่นกำเนิด: เกาะมเบนจิ ทะเลสาบมาลาวี ในทวีปแอฟริกา ตามแนวชายฝั่งที่เป็นพื้นทรายระหว่างหมู่บ้านชิชีจนถึงเอ็นการา
รายละเอียด: เป็นปลาหมอมาลาวีสายพันธุ์ดั้งเดิมที่เป็นที่รู้จักของนักเลี้ยงปลามาอย่างยาวนาน ซึ่งเป็นสายพันธุ์แรกๆของปลาหมอมาลาวีที่ถูกนำมาจำหน่ายทั่วโลก และในเมืองไทย ปัจจุบันมักใช้ชื่อทางการค้า คือบลูพีค็อก ซึ่งมีลักษณะเด่นคือ มีสีน้ำเงินตลอดทั้งตัว ทั้งส่วนหัว ลำตัว และครีบทุกครีบ โดยที่ขอบนอกสุดของครีบหลังมีสีขาว ครีบหางมีลายเส้นสีเหลือง หรือบางตัวไม่ปรากฎ ปัจจุบันสายพันธุ์แท้ที่เป็นสีน้ำเงินล้วนนั้นหาได้ยาก เพราะถูกนำมาพัฒนาสายพันธุ์ จนมีสีน้ำเงินท้องเหลือง หรือ สีอื่นๆปน สามารถเลี้ยงรวมเป็นฝูงกับปลาหมอมาลาวีสายพันธุ์อื่นๆได้
ประเภท (Catalogy): ปลาหมอสี
ชื่อไทย: กดอัพไซด์ดาวน์, กดกลับหัว
ชื่อสามัญ: Upside down catfish 
ชื่อวิทยาศาสตร์: Mystus leucophasis 
วงศ์ (Family): Bagridae
ถิ่นกำเนิด: ประเทศพม่า
รายละเอียด: มีลักษณะการว่ายน้ำที่แปลกจากปลาทั่วไป โดยจะว่ายเอาท้องหงายขึ้นข้างบน เป็นเพราะพฤติกรรมการดำรงชีพ คือมันจะใช้ ครีบอกและท้องแนบกับวัตถุที่ลอยน้ำ ไล่จับสัตว์ที่อาศัยอยู่กับวัตถุดังกล่าวเพื่อกินเป็นอาหาร มีลำตัวมีสีม่วงเข้มหรือดำทั้งลำตัวและครีบ สามารถเลี้ยงเป็นฝูงหรือเดี่ยวในตู้ขนาดกลาง ตกแต่งตู้ด้วยก้อนหินและขอนไม้ขนาดใหญ่ 
ประเภท (Catalogy): ปลาต่างประเทศขนาดใหญ่
ชื่อไทย: ช่อนเจ็ดสี, ช่อนเรนโบว์
ชื่อสามัญ: Rainbow snakehead
ชื่อวิทยาศาสตร์: Channa bleheri 
วงศ์ (Family): Channidae
ถิ่นกำเนิด: รัฐอัสสัม ประเทศอินเดีย
รายละเอียด: เป็นปลาช่อนขนาดเล็กที่มีสีสันลวดลายสวยงามสะดุดตา รูปร่างที่เรียวยาว ส่วนหัวเรียวแหลม ขนาดลำตัวไม่ใหญ่มาก พื้นลำตัวสีขาวมีจุดประสีแดงและฟ้าตลอดลำตัวรวมไปถึงครีบหาง ครีบหลังมีขอบครีบสีแดง ขนาดโตเต็มที่ไม่เกิน 15 ซม. สมารถเลี้ยงในตู้ที่ตกแต่งด้วยก้อนหินและขอนไม้ ให้มีโพรงสำหรับหลบซ่อน การเลี้ยงรวมกันหลาย ๆ ตัวจะช่วยทำให้ปลาเชื่อง และปรับตัวได้ง่าย ปิดฝาให้มิดชิดป้องกันการกระโดด กินอาหารได้หลากหลาย เช่น อาหารเม็ด หนอนแดง ไส้เดือนน้ำ กุ้งตาย ลูกปลาเล็ก ๆ เป็นต้น สิ่งสำคัญในการเลี้ยงคือ ไม่ควรเปลี่ยนน้ำครั้งละมาก ๆ ตู้ปลาควรมีระบบกรองที่ดี ถ้าใช้น้ำเก่าที่หมักขอนไม้ไว้ให้เป็นสีชาอ่อน จะทำให้ปลาขับสีได้สวย
ประเภท (Catalogy): ปลาต่างประเทศขนาดใหญ่
ชื่อไทย: ช่อนจุดอินโดนีเซีย
ชื่อสามัญ: Ocellated snakehead 
ชื่อวิทยาศาสตร์: Channa pleurophthalmus 
วงศ์ (Family): Channidae
ถิ่นกำเนิด: ประเทศอินโดนีเซีย ทางตะวันออกเฉียงใต้ของเกาะ Sumatra และแถบตะวันตกเฉียงใต้ของเกาะ Borneo 
รายละเอียด: เป็นปลาช่อนที่มีรูปร่างที่เรียวยาว ส่วนหัวเรียวแหลม ขนาดลำตัวไม่ใหญ่มาก โตเต็มที่มีความยาว 40-50 ซม. ลักษณะเด่นคือ มีจุดคล้ายดวงตาขนาดใหญ่เรียงกันบริเวณข้างลำตัว เป็นจุดสีดำล้อมรอบด้วยวงแหวนสีส้มหรือสีแดงสดใส จุดแรกจะอยู่บนแก้มหรือกระดูกปิดเหงือกและจุดสุดท้ายจะอยู่บริเวณคอดหาง ส่วนจุดบริเวณลำตัวจะพบ 1-7 จุด ลำตัวสองข้างอาจจะมีจุดจำนวนไม่เท่ากัน 
ประเภท (Catalogy): ปลาต่างประเทศขนาดใหญ่
ชื่อไทย: หมูอินโด
ชื่อสามัญ: Clown loach 
ชื่อวิทยาศาสตร์: Chromobotia macracanthus 
วงศ์ (Family): Cobitidae
ถิ่นกำเนิด: ประเทศอินโดนีเซีย บริเวณเกาะสุมาตรา และบอร์เนียว
รายละเอียด: มีลักษณะเด่นคือ พื้นลำตัวสีเหลือง หรือเหลืองอมขาว ครีบอก ครีบท้อง และครีบหางสีแดง มีแถบขนาดใหญ่สีดำ 3 แถบ พาดขวางลำตัว แถบแรกพาดผ่านตา แถบที่สองพาดตั้งแต่โคนครีบหลังถึงครีบท้อง แถบที่สามพาดตั้งแต่ปลายครีบหลังจนเกือบถึงโคนครีบหาง มีอุปนิสัยชอบคุ้ยเขี่ยพื้นตู้ จึงควรจัดตู้ด้วยก้อนหินหรือขอนไม้ และพรรณไม้น้ำที่ค่อนข้างมีลำต้นและใบแข็งแรงเพื่อใช้เป็นที่กำบัง อุปนิสัยมักหลบซ่อนตัวตามซอกหินหรือพรรณไม้น้ำ เลี้ยงรวมกับปลาอื่น ๆได้ นิยมเลี้ยงให้หากินตามพื้นในตู้ปลาที่ทีพรรณไม้น้ำ ตู้ละ 1-2 ตัว 
ประเภท (Catalogy): ปลาต่างประเทศขนาดใหญ่
ชื่อไทย: หมูอินเดีย
ชื่อสามัญ: Zebra loach 
ชื่อวิทยาศาสตร์: Botia striata 
วงศ์ (Family): Cobitidae
ถิ่นกำเนิด: ประเทศอินเดียตอนใต้
รายละเอียด: พื้นลำตัวสีเหลือง หรือเหลืองอมขาว มีแถบขนาดเล็กสีดำพาดขวางตลอดลำตัวจนถึงครีบหาง มีอุปนิสัยชอบตื่นตกใจ มักหลบซ่อนตัวตามซอกหินหรือพรรณไม้น้ำ เลี้ยงรวมกับปลาอื่น ๆได้ นิยมเลี้ยงให้หากินตามพื้นในตู้ปลาที่ทีพรรณไม้น้ำ เวลาตกใจอาจมีนิสัยก้าวร้าวไล่กัดปลาตัวอื่น 
ประเภท (Catalogy): ปลาต่างประเทศขนาดใหญ่
ชื่อไทย: หมูลายจุดไซบีเรียน
ชื่อสามัญ: Siberian spiny loach
ชื่อวิทยาศาสตร์: Cobitis sinensis 
วงศ์ (Family): Cobitidae
ถิ่นกำเนิด: ประเทศจีน
รายละเอียด: ลำตัวมีสีน้ำตาลอ่อน มีลายเรียงเป็นแถวบริเวณข้างลำตัว บริเวณด้านท้องมีสีเหลืองอ่อน ครีบหลังและครีบหางมีแถบสีดำพาดขวาง 3-4 แถบ มีจุดสีดำบริเวณโคนหาง สมารถเลี้ยงในตู้ขนาดเล็ก อุปนิสัยชอบคุ้ยเขี่ยพื้นตู้ จึงควรจัดตู้ด้วยก้อนหินหรือขอนไม้ 
ประเภท (Catalogy): ปลาต่างประเทศขนาดใหญ่
ชื่อไทย: อามาทัส
ชื่อสามัญ: Saber toothed fish 
ชื่อวิทยาศาสตร์: Hydrolycus armatus 
วงศ์ (Family): Cynodontidae
ถิ่นกำเนิด: พบกระจายพันธุ์ในแม่น้ำอเมซอนและสาขา, ลุ่มแม่น้ำโอริโนโค รวมถึงแม่น้ำกายอานา
รายละเอียด: เป็นปลาที่มีนิสัยดุร้าย เป็นปลานักล่าที่กินปลาเป็นอาหาร ในการเลี้ยงในตู้ควรแยกเลี้ยงเดี่ยว หรือเลี้ยงกับปลาที่มีขนาดใกล้เคียงกัน ให้อาหารลูกปลาขนาดเล็กกินเป็นอาหาร จัดเป็นปลาสวยงามที่มีราคาสูง และหายากในท้องตลาดเมืองไทย มีลักษณะเด่นคือ ลำตัวแบนข้างมาก ส่วนท้องเป็นสันคม เรียวยาว ส่วนหัวใหญ่และเชิดขึ้น ตาโต ครีบท้องเรียวยาว ครีบหางแผ่เป็นแผ่นรูปสี่เหลี่ยมคางหมู ปากกว้างและเฉียงลง มีปากมีฟันแหลมคมเป็นซี่ ๆ เห็นชัดเจน โดยเฉพาะฟันคู่ล่างที่เรียวยาวมาก เห็นได้ชัดเจน ฟันคู่นี้เมื่อหักไปแล้วสามารถงอกขึ้นใหม่ได้ เกล็ดเล็กละเอียดมาก พื้นลำตัวส่วนมากเป็นสีเงินแวววาว ในธรรมชาตินั้น อยู่ในที่น้ำไหลแรงและจับเหยื่อที่ว่ายตามน้ำมา โดยล็อคเหยื่อด้วยฟันคู่ล่างที่ยื่นออกมาก่อนจะกินเข้าไป
ประเภท (Catalogy): ปลาต่างประเทศขนาดใหญ่
ชื่อไทย: ไทเกอร์โชวาโนส, กดลายเสือ
ชื่อสามัญ: Tiger shovel-nosed catfish, Barred sorubim  
ชื่อวิทยาศาสตร์: Pseudoplatystoma fasciatum 
วงศ์ (Family): Pimelodidae 
ถิ่นกำเนิด: ทวีปอเมริกากลางและอเมริกาใต้
รายละเอียด: เป็นปลาขนาดใหญ่ที่โตเต็มที่มีขนาดยาวกว่า 1 เมตร ควรมีพื้นที่ในการเลี้ยงด้วย เช่น เลี้ยงในตู้ขนาดใหญ่ หรือบ่อขนาดใหญ่ ควรเป็นตู้โล่ง ๆ ปูพื้นด้วยกรวด ตกแต่งด้วยก้อนหิน กิน ปลา หรือกุ้งมีชีวิต หรือเนื้อ หมู เนื้อกุ้ง ปลาสด เป็นอาหาร ไม่ควรเลี้ยงรวมกับปลาที่มีขนาดเล็กกว่าเพราะอาจโดนกินได้ เป็นปลากดที่พบได้ทั่วไปในแม่น้ำอเมซอน มีลักษณะลำตัวยาวค่อนข้างกลม หัวแบนยาว เหมือนปลากดหัวเสียมบ้านเรา มีหนวด 3 คู่ มีลายดำและจุดดำบนลำตัว ครีบหลัง ครีบท้อง ครีบก้น ครีบหาง และครีบไขมัน ดูคล้ายเสือโคร่ง เมื่อปลาเริ่มโตได้ประมาณ 8 นิ้วขึ้นไป เวลาช้อนปลา หรือจับตัวปลาควรระวังเงี่ยงที่ครีบอก เพราะมีพิษ เมื่อถูกแทงเข้าทำให้เจ็บปวดได้
ประเภท (Catalogy): ปลาต่างประเทศขนาดใหญ่
ชื่อไทย: มะไฟ มุงหมาย
ชื่อสามัญ: Stoliczkae's barb
ชื่อวิทยาศาสตร์: Puntius stoliczkanus 
วงศ์ (Family): Cyprinidae
ถิ่นกำเนิด: ลำธาร น้ำตก พบตั้งแต่แม่น้ำสาละวิน ต้นแม่น้ำเจ้าพระยา และแม่น้ำโขงตอนกลาง ในภาคเหนือของไทย
รายละเอียด: เป็นปลาขนาดเล็ก มีขนาดใหญ่สุดยาวประมาณ 5 ซม. สามารถเลี้ยงเป็นฝูงในตู้ปลาขนาดเล็กที่มีพรรณไม้น้ำ เป็นปลาที่เลี้ยงง่าย ปรับตัวอยู่ในตู้และผสมพันธุ์วางไข่จนลูกปลาเจริญเติบโตอยู่ในตู้ปลาขนาดเล็กได้ในธรรมชาติกิน แพลงก์ตอนสัตว์ ตัวอ่อนแมลงน้ำ เป็นอาหาร นำมาเลี้ยงในตู้ปลาสามารถฝึกให้กินอาหารเม็ดได้ มีรูปร่างลำตัวคล้ายสี่เหลี่ยมขนมเปียกปูน และป้อมเล็กน้อย หัวสั้นตาเล็ก ปากเล็ก ไม่มีหนวด เกล็ดค่อนข้างใหญ่ ครีบหลังสั้น ครีบหางเว้าลึก ลำตัวสีเงิน มีแต้มสีคล้ำที่เหนือครีบอกและโคนครีบหาง  ในตัวผู้และฤดูผสมพันธุ์จะมีแดงเหลือบบนลำตัว  ครีบใสมีสีแดงแต้มและมีแถบสีคล้ำเล็กน้อย 


ประเภท (Catalogy): ปลาไทย
ชื่อไทย: ซิวควาย
ชื่อสามัญ: nan
ชื่อวิทยาศาสตร์: Rasbora myersi 
วงศ์ (Family): Cyprinidae
ถิ่นกำเนิด: แม่น้ำและลำธารเกือบทุกภาคของไทย ในลุ่มน้ำโขง เจ้าพระยา ภาคตะวันออกและภาคใต้ถึงบอร์เนียว
รายละเอียด: เป็นปลาซิวที่โตเต็มที่มีขนาดใหญ่สุดความยาวประมาณ 10 ซม.สามารถเลี้ยงเป็นฝูงในตู้ปลาขนาดกลาง อุปนิสัยปราดเปรียวชอบว่ายอยู่บริเวณผิวน้ำ เลี้ยงรวมกับปลาชนิดอื่นๆได้ ในธรรมชาติกินแพลงก์ตอนสัตว์ ตัวอ่อนแมลงน้ำ นำมาเลี้ยงในตู้สามารถฝึกให้กินอาหารเม็ดแบบลอยได้ ซึ่งจะกินเก่งมาก มีลักษณะคือ ลำตัวยาว เส้นข้างลำตัวอยู่ค่อนไปทางกลางลำตัวโดยมีแถวเกล็ดจากด้านท้องไปถึงเกล็ดเส้นข้างลำตัว 3 แถว ตัวและหัวมีสีเทาเงิน ด้านหลังสีเหลืองอ่อน ด้านท้องสีจาง มีแถบสีเหลืองและสีดำพาดกลางตามความยาวลำตัว ครีบหลังมีสีเหลืองอ่อน ครีบอื่น ๆ สีจาง  ครีบหางมีสีเหลืองอ่อนอมเทา ขอบมีสีคล้ำ  
ประเภท (Catalogy): ปลาไทย
ชื่อไทย: ซิวหางกรรไกร
ชื่อสามัญ: Scissortail rasbora, Three-lined rasbora
ชื่อวิทยาศาสตร์: Rasbora trilineata 
วงศ์ (Family): Cyprinidae
ถิ่นกำเนิด: อาศัยเป็นฝูงใหญ่ในแหล่งน้ำนิ่งและแม่น้ำ ตั้งแต่ลุ่มน้ำแม่กลอง แม่น้ำโขง และภาคใต้ และภาคตะวันออก 
รายละเอียด: เป็นปลาซิวที่ขนาดใหญ่สุดความยาวประมาณ 13 ซม. ขนาดเฉลี่ยความยาวประมาณ 6 ซม. สามารถเลี้ยงเป็นฝูงในตู้ปลาขนาดเล็กที่มีพรรณไม้น้ำ มีอุปนิสัยว่องไว ปลาดเปรียว เป็นที่ได้รับความนิยมในตลาดต่างประเทศ ลักษณะมีลำตัวยาวเรียวและแบนข้างเล็กน้อย ส่วนหัวและปากมีขนาดเล็ก ไม่มีหนวดลำตัวมีสีเขียวอ่อน ส่วนล่างของลำตัวมีสีซีดกว่าบริเวณด้านข้างและด้านหลังของลำตัว กลางลำตัวมีแถบสีดำพาดจากหัวถึงโคนหาง และยาวเลยไปถึงส่วนของก้านครีบหางด้วย เหนือแถบสีดำมีแถบสีเงินเล็ก ๆ ข้างละ 1 แถบ พาดขนานไปกับแถบสีดำนี้ เหนือฐานครีบก้นมีแถบสีดำเล็ก ๆ ข้างละแถบ ตอนปลายของแถบทั้งสองนี้จะไปชนกันบริเวณปลายฐานครีบก้นแล้วยาวเลยไปถึงโคนครีบหาง ปลาชนิดนี้มีจุดเด่นอยู่ที่ครีบหาง เนื่องจากมีแถบสีดำพาดขวางแพนหางทั้งบนและล่าง ซึ่งแถบสีดำนี้อยู่ค่อนไปทางส่วนปลายของแพนหาง ขอบในและขอบนอกของแถบสีดำนี้มีแถบสีขาวพาดขนานคู่กันไปอีกด้วย สีดำและสีขาวนี้จะตัดกับสีเหลืองอ่อน ซึ่งเป็นสีพื้นของครีบหางสวยสะดุดตามาก ครีบหลังมีก้านครีบเป็นสีเหลืองอ่อน ส่วนครีบก้น ครีบท้องและครีบอกใสไม่มีสี 
ประเภท (Catalogy): ปลาไทย
ชื่อไทย: ซิวข้างขวานเล็ก
ชื่อสามัญ: Lambchop rasbora
ชื่อวิทยาศาสตร์: Trigonostigma espei 
วงศ์ (Family): Cyprinidae
ถิ่นกำเนิด: ป่าพรุโต๊ะแดง จังหวัดนราธิวาส  และบริเวณน้ำตกในภาคตะวันออกของไทย
รายละเอียด: เป็นปลาซิวที่ได้รับความนิยมอย่างมาก ทั้งในตลาดไทยและต่างประเทศ เพราะมีสีสันสีแดงส้มตัดกับแถบสีดำคล้ายรูปขวานบนลำตัว นิยมเลี้ยงเป็นฝูงในตู้พรรณไม้น้ำได้อย่างสวยงามมาก เป็นปลาซิวที่เลี้ยงง่ายและมีราคาถูก ในธรรมชาติกินแพลงก์ตอน พืชน้ำ และตัวอ่อนแมลงน้ำ เมื่อนำมาเลี้ยงในตู้ปลาสามารถให้กินอาหารเม็ดได้อย่างดี เป็นปลาขนาดเล็ก พื้นลำตัวสีเทาเงิน กลางลำตัวเป็นสีน้ำตาล อมแดง และกึ่งกลางลำตัวถึงโคนครีบหางมีแถบสามเหลี่ยมสีดำ โดยฐานสามเหลี่ยมอยู่ที่กึ่งกลางลำตัว ปลายสามเหลี่ยมเรียวเล็กไปทางโคนหาง ลักษณะคล้ายขวาน ครีบหลัง ครีบก้น และครีบหางมีก้านครีบบางส่วนเป็นสีแดงอ่อนหรือสีส้มโคนครีบหางก็มีสีแดงอ่อนหรือสีส้ม ปลาตัวผู้จะมีสีเข้มกว่าตัวเมียและขนาดลำตัวเล็กกว่าตัวเมีย ขนาดใหญ่สุดความยาวประมาณ 2.5 ซม. อุปนิสัย ชอบอยู่รวมกันเป็นฝูงและว่ายน้ำตลอดเวลา  
ประเภท (Catalogy): ปลาไทย
ชื่อไทย: ซิวข้างขวานใหญ่
ชื่อสามัญ: Red rasbora, Harlequin rasbora
ชื่อวิทยาศาสตร์: Trigonostigma heteromorpha 
วงศ์ (Family): Cyprinidae
ถิ่นกำเนิด: พบมากในภาคใต้และภาคตะวันออกของไทย บริเวณแหล่งน้ำไหล และน้ำตก
รายละเอียด: เป็นปลาสวยงามที่ได้รับความนิยมสูงทั้งในตลาดภายในประเทศ และตลาดต่างประเทศ เช่นเดียวกับปลาซิวข้างขวานเล็ก เพราะนิยมเลี้ยงในตู้พรรณไม้น้ำเป็นฝูง ซึ่งมีสีสันสีแดงส้มโดดเด่น ตัดกับสีเขียวของพรรณไม้น้ำ แต่หาซื้อได้ยากและมีราคาแพงกว่าปลาซิวข้างขวานเล็กในตลาดบ้านเรา มีลักษณะเด่นคือ พื้นลำตัวสีเทาเงิน แต่กลางลำตัวเป็นสีน้ำตาล อมแดง และกึ่งกลางลำตัวถึงโคนครีบหางมีแถบสามเหลี่ยมสีดำ โดยฐานสามเหลี่ยมอยู่ที่กึ่งกลางลำตัว ปลายสามเหลี่ยมเรียวเล็กไปทางโคนหาง ลักษณะคล้ายขวาน ซึ่งลักษณะขวานจะใหญ่และหนากว่าซิวข้างขวานเล็ก Trigonostigma espei ครีบหลัง ครีบก้น และครีบหางมีก้านครีบบางส่วนเป็นสีแดงอ่อนหรือสีส้มโคนครีบหางก็มีสีแดงอ่อนหรือสีส้ม ปลาตัวผู้จะมีสีเข้มกว่าตัวเมียและขนาดลำตัวเล็กกว่าตัวเมีย ขนาดเฉลี่ยความยาวประมาณ 2.5 ซม.  
ประเภท (Catalogy): ปลาไทย
ชื่อไทย: กัดหัวโม่ง 
ชื่อสามัญ: Mouthbrooder betta
ชื่อวิทยาศาสตร์: Betta prima 
วงศ์ (Family): Osphronemidae
ถิ่นกำเนิด: อาศัยอยู่ตามกอหญ้าริมน้ำตกหรือธารน้ำไหล ในแถบภาคตะวันออกของไทย
รายละเอียด: ปลากัดชนิดนี้เป็นปลาที่มาจากเขตน้ำไหล ต้องการออกซิเจนสูงจึงต้องใส่หัวทราย หรือเครื่องพ่นน้ำเพื่อให้ปลาได้รับออกซิเจนเพียงพอ เป็นปลาที่ชอบกระโดด จึงควรปลูกไม้น้ำทึบเข้าไว้ หรือต้องมีฝาปิดเสมอ   ไม่มีพฤติกรรมดุร้าย ก้าวร้าวเหมือนปลากัดจำพวกก่อหวอด จึงสามารถเลี้ยงรวมกันได้หลายตัว กินไรน้ำ ลูกน้ำ ตัวอ่อนแมลงน้ำเป็นอาหาร  มีลักษณะเป็นปลากัดประเภทอมไข่ ปลากัดหัวโม่งมีตัวโต ปลายปากแหลม ครีบทุกครีบใสโปร่งแสง ลำตัวสีเขียวอ่อน มีแถบสีดำพาดตามความยาวลำตัว 3 แถบ ตากลมโตสีเหลือง มีใหญ่สุดความยาวประมาณ 10 ซม. ปลาตัวผู้เครื่องครีบทุกครีบและแหลมยาวกว่าตัวเมีย ตัวเมียไม่มีจุดไข่นำเหมือนปลากัดประเภทก่อหวอด ปัจจุบัน สามารถเพาะขยายพันธุ์ได้แล้วในที่เลี้ยง
ประเภท (Catalogy): ปลากัด
ชื่อไทย: กัดอีสาน
ชื่อสามัญ: Blue betta
ชื่อวิทยาศาสตร์: Betta smaragdina 
วงศ์ (Family): Osphronemidae
ถิ่นกำเนิด: พบในแหล่งน้ำตื้นที่นิ่ง และที่น้ำไหลเอื่อย ๆ ในพื้นที่ภาคอีสานของประเทศไทย 
รายละเอียด: เป็นปลากัดที่นิยมเลี้ยงเฉพาะตัวผู้ เนื่องจากลำตัวและครีบต่าง ๆ มีสีสันสวยงาม เลี้ยงในโหลขนาดเล็ก โหลละตัว หากวางโหลใกล้กันจะแผ่กางครีบเพราะเป็นปลาที่มีนิสัยชอบการต่อสู้ ซึ่งเป็นปลากัดประเภทก่อหวอด  มีรูปร่างและพฤติกรรมคล้ายปลากัดภาคกลาง 
(Betta splendens)  แต่มีรูปร่างที่เพรียวยาวกว่า เกล็ดมีสีเขียวมากกว่าทั้งที่ข้างแก้มและลำตัว ในบางตัวอาจมีเหลือบสีฟ้า ครีบมีสีเขียวหรือฟ้าและมีลายประสีดำ ขนาดใหญ่สุดความยาวประมาณ 5 ซม.



ประเภท (Catalogy): ปลากัด
ชื่อไทย: บู่หมาจู	
ชื่อสามัญ: Bumblebee fish
ชื่อวิทยาศาสตร์: Brachygobius doriae 
วงศ์ (Family): Gobiidae
ถิ่นกำเนิด: ปากแม่น้ำใกล้ทะเล  พบในประเทศไทย อินเดีย พม่า มาเลเซีย และอินโดนีเซีย
รายละเอียด: เป็นปลาสวยงามขนาดเล็กมาก มีรูปร่างและลวดลายสีสันที่แปลกตา ลำตัวมีสีดำสลับเหลืองคล้ายแมลงภู่ ซึ่งจะมีลักษณะเด่น ๆคือ นอกจากจะมีครีบหนาม อยู่ด้านหน้าครีบหลังแล้ว และมีการพัฒนาครีบหน้าไปเป็น Suction cup เอาไว้ยึดเกาะกับผิวหน้าของของแข็งที่เจ้าปลาบู่เกาะ อย่างเช่น หิน ไม้ เป็นต้น ขนาดใหญ่สุดความยาวประมาณ 5 ซม. สามารถเลี้ยงในตู้ปลาขนาดเล็กที่มีพรรณไม้น้ำ สามารถเลี้ยงรวมกับปลาชนิดอื่น ๆ ที่มีนิสัยไม่ก้าวร้าว เป็นปลาสวยงามขนาดเล็กที่ได้รับความนิยมสูงในตลาดต่างประเทศ
ประเภท (Catalogy): ปลาไทย
ชื่อไทย: บู่กล้วย
ชื่อสามัญ: nan
ชื่อวิทยาศาสตร์: Stigmatogobius sadanundio 
วงศ์ (Family): Gobiidae
ถิ่นกำเนิด: ประเทศไทย อินเดีย ศรีลังกา สิงคโปร์ และอินโดนีเซีย
รายละเอียด: ลำตัวค่อนข้างกลม หางแบน หัวโต นัยน์ตามีขนาดใหญ่  ลำตัวมีสีน้ำตาลอ่อนอมเหลือง ลำตัวมีจุดแต้มสีดำหรือสีน้ำตาลเข้ม มีจุดประสีเข้มขนาดเล็กกระจายอย่างไม่เป็นระเบียบทั่วทั้งลำตัว  ครีบหลังยาวแบ่งเป็นสองตอน ตอนหน้าเป็นเส้นยาว  ตอนหลังแผ่กางมีจุดประสีดำกระจายทั่วอย่างเป็นระเบียบ ครีบหางใหญ่ปลายมนมีจุดประสีเข้มกระจายทั่ว  ครีบท้องมีจุดประ  ครีบอกใส อุปนิสัยชอบนอนนิ่ง ๆ แผ่ครีบกางออกอวดสีสันสวยงาม ขนาดเฉลี่ยความยาวประมาณ 6 ซม. สามารถเลี้ยงในตู้ปลาขนาดเล็กที่มีพรรณไม้น้ำ เป็นปลาสวยงามที่หายากในปัจจุบัน 
ประเภท (Catalogy): ปลาไทย
ชื่อไทย: น้ำผึ้ง ลูกผึ้ง อีดูด
ชื่อสามัญ: Chinese algae-eater
ชื่อวิทยาศาสตร์: Gyrinocheilus aymonieri 
วงศ์ (Family): Gyrinocheilidae
ถิ่นกำเนิด: แม่น้ำ อ่างเก็บน้ำทั่วทุกภาคของประเทศไทย  
รายละเอียด: เลี้ยงในตู้ปลาที่ตกแต่งด้วยพรรณไม้น้ำหรือตู้พรรณไม้น้ำ อุปนิสัยการชอบใช้ปากดูดกินตะไคร่น้ำที่เกาะตามตู้ปลา  ปัจจุบันมีการคัดสายพันธุ์เป็นปลาเผือกซึ่งได้รับความนิยมมากเรียกว่า "น้ำผึ้งเผือก"  เป็นปลาสวยงามที่ได้รับความนิยมสูงในตลาดต่างประเทศ ลักษณะมีลำตัวยาวเรียวรูปร่างทรงกระบอก ลำตัวมีสีน้ำตาล บริเวณหลังมีจุดแต้มสีดำหรือสีน้ำตาลเข้ม ส่วนหัวสั้น ด้านล่างของส่วนหัวและส่วนท้องแบนราบ ไม่มีหนวด ตาอยู่ค่อนไปทางด้านบนของส่วนหัว จะงอยปากค่อนข้างยาวและกว้าง บริเวณจะงอยปากมีตุ่มเล็ก ๆ กระจายทั่วไป ปากดัดแปลงเป็นอวัยวะสำหรับเกาะติดกับสิ่งอื่นได้  ครีบทุกครีบไม่มีก้านครีบแข็งครีบมีสีเหลืองอมน้ำตาลและมีจุดดำเล็ก ๆ กระจายอยู่ทั่วไปครีบหางเว้าเล็กน้อย ขนาดเฉลี่ยความยาวประมาณ 13 ซม. ขนาดใหญ่สุดความยาวประมาณ 20 ซม.
ประเภท (Catalogy): ปลาไทย
ชื่อไทย: ก้างพระร่วง
ชื่อสามัญ: Glass catfish
ชื่อวิทยาศาสตร์: Kryptopterus bicirrhis 
วงศ์ (Family): Siluridae
ถิ่นกำเนิด: จังหวัดนครนายก จันทบุรีและตราด และทางภาคใต้พบแถบจังหวัดสุราษฎร์ธานี นครศรีธรรมราช สตูล พัทลุง สงขลา
รายละเอียด: นิยมเลี้ยงเป็นฝูงในตู้พรรณไม้น้ำได้อย่างสวยงาม เป็นปลาสวยงามที่ได้รับความนิยม ตลาดต่างประเทศมีความต้องการสูง ปัจจุบันการส่งออกยังมีการรวบรวมจากธรรมชาติ  เนื่องจากไม่สามารถเพาะพันธุ์ให้ได้ในปริมาณมาก ลักษณะลำตัวยาวแบนข้าง มีหนวด 2 คู่ หนวดคู่แรกอยู่บนขากรรไกรบน มีขนาดยาวและชี้ไปด้านหน้า ส่วนหนวดคู่ที่ 2 มีขนาดสั้น อยู่บนขากรรไกรล่าง ครีบหลังมีขนาดเล็กและสั้นมากแทบมองไม่เห็น ครีบก้นยาวตลอดจนถึงครีบหาง หัวมีขนาดเล็ก จะงอยปากสั้น ตากลมโต เนื้อปลาจะมีลักษณะโปร่งแสง ทำให้มองเห็นก้างภายในตัวได้อย่างชัดเจน เฉพาะส่วนของหัวและกระเพาะอาหารเท่านั้นที่ทึบแสง ขนาดเฉลี่ยความยาวประมาณ 8  ซม. ขนาดใหญ่สุดความยาวประมาณ 15 ซม.
ประเภท (Catalogy): ปลาไทย
ชื่อไทย: ขาไก่
ชื่อสามัญ: nan
ชื่อวิทยาศาสตร์: Kryptopterus cryptopterus 
วงศ์ (Family): Siluridae
ถิ่นกำเนิด: แม่น้ำของทุกภาคของไทย ยกเว้นแม่น้ำสาละวิน
รายละเอียด: เป็นปลาไม่มีเกล็ดขนาดเล็ก มีรูปร่างเพรียว ลำตัวแบนข้าง ส่วนหัวสั้น ปากเล็ก ตาโตอยู่ต่ำกว่ามุมปาก ส่วนหลังไม่ยกสูง มีหนวดยาว 2 คู่ หนวดที่ริมฝีปากยาวถึงบริเวณขอบแผ่นปิดเหงือก หนวดใต้คางสั้น ครีบหลังเล็กมากเห็นเป็นเส้นสั้น ๆ ครีบอกใหญ่มีก้านแข็งที่ยาวเกือบเท่าความยาวของครีบ ครีบก้นยาว มีหางเว้าตื้น ตัวมีสีเหลืองอ่อนเหลือบเขียว ตัวค่อนข้างใส ครีบสีจาง ขอบครีบก้นมีสีคล้ำเช่นเดียวกับครีบหาง ครีบอกในตัวผู้ที่โตเต็มวัยมีสีคล้ำ ขนาดเฉลี่ยความยาวประมาณ 10 ซม. 
ประเภท (Catalogy): ปลาไทย
ชื่อไทย: หัวตะกั่ว
ชื่อสามัญ: Blue panchax
ชื่อวิทยาศาสตร์: Aplocheilus panchax 
วงศ์ (Family): Aplocheilidae
ถิ่นกำเนิด: พบทั้งในแหล่งน้ำตื้นและแหล่งน้ำไหลที่มีพรรณไม้ปกคลุม ทั้งในน้ำกร่อยและน้ำจืด 
รายละเอียด: เป็นปลาขนาดเล็ก ขนาดเฉลี่ยความยาวประมาณ 4 ซม. สมารถเลี้ยงในตู้ขนาดเล็กที่มีพรรณไม้น้ำ ลักาณะลำตัวค่อนข้างกลม ยาวเรียว ลำตัวด้านหลัง สีน้ำตาลอ่อน ขอบนอกของเกล็ด มีสีน้ำตาลเข้ม บริเวณกลางหัวมีจุดสีขาวเงินขนาดใหญ่ 1 จุด 
ประเภท (Catalogy): ปลาไทย
ชื่อไทย: Tetraodontidae
ชื่อสามัญ: Palembang puffer, Figure-eight puffer, Eyespot pufferfish
ชื่อวิทยาศาสตร์: Tetraodon biocellatus 
วงศ์ (Family): ชายทะเลและปากแม่น้ำในเขตน้ำกร่อย
ถิ่นกำเนิด: ชายทะเลและปากแม่น้ำในเขตน้ำกร่อย
รายละเอียด: เป็นปลาปักเป้าขนาดเล็กสามารถเลี้ยงในตู้ขนาดเล็กที่ตกแต่งด้วยก้อนหินและพรรณไม้น้ำ นิยมนำมาเลี้ยงเพื่อให้กินหอยที่ติดมากับพรรณไม้น้ำและแพร่พันธุ์ในตู้ปลา หรือเลี้ยงเพื่อให้กินหอยในบ่อชำน้ำของพรรณไม้น้ำ มีรูปร่างหน้าตาจะคล้ายกับปักเป้าเขียวจุดมากแต่มีขนาดเล็กกว่า พื้นลำตัวสีดำหรือน้ำเงินปนดำ บนหลังมีลายเหลืองเป็นรูปเลข 8 ใต้ครีบหลังมีวงกลมเหลือง มุมปากและโคนหางมีจุดดำแห่งละ 1 จุด ขนาดเฉลี่ยความยาวประมาณ 15 ซม.
ประเภท (Catalogy): ปลาไทย
ชื่อไทย: ปักเป้าเขียวจุด
ชื่อสามัญ: Green blow fish, Spotted green pufferfish
ชื่อวิทยาศาสตร์: Tetraodon nigroviridis 
วงศ์ (Family): Tetraodontidae
ถิ่นกำเนิด: พบทั่วไปตามแม่น้ำ ลำคลอง
รายละเอียด: เป็นปลาปักเป้าขนาดเล็กขนาดเฉลี่ย 6 ซม. สามารถเลี้ยงในตู้ขนาดเล็กที่ตกแต่งด้วยก้อนหินและพรรณไม้น้ำ นิยมนำมาเลี้ยงเพื่อให้กินหอยที่ติดมากับพรรณไม้น้ำและแพร่พันธุ์ในตู้ปลา หรือเลี้ยงเพื่อให้กินหอยในบ่อชำน้ำของพรรณไม้น้ำ นิสัยค่อนข้างดุร้าย มีสารพิษในอวัยวะสืบพันธุ์และระบบย่อยอาหาร ไม่นิยมบริโภค ลำตัวค่อนข้างกลม หัวโต ตาเล็ก ลำตัวสีเขียวมะกอก ท้องสีขาวจาง มีจุดประสีดำอยู่ตอนบนของลำตัว
ประเภท (Catalogy): ปลาไทย
ชื่อไทย: ปักเป้าดำ ปักเป้าตาแดง
ชื่อสามัญ: nan
ชื่อวิทยาศาสตร์: Tetraodon leiurus 
วงศ์ (Family): Tetraodontidae
ถิ่นกำเนิด: พบปักเป้าชนิดนี้ได้ตามริมน้ำ หนอง บึง เขื่อน เกือบทั่วประเทศ
รายละเอียด: เป็นปลาปักเป้าที่มีขนาดใหญ่สุด 13 ซม. สามารถเลี้ยงในตู้ขนาดเล็กที่ตกแต่งด้วยก้อนหินและพรรณไม้น้ำ มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น ลำตัวสีเขียวอมเทาคล้ำหรือสีน้ำตาลเข้ม มีดวงหรือลายสีดำประทั่วตัว บางตัวอาจมีสีจางที่ด้านท้อง ตาแดง ครีบสีจาง 
ประเภท (Catalogy): ปลาไทย
ชื่อไทย: ปักเป้าสมพงษ์
ชื่อสามัญ: Redeye puffer
ชื่อวิทยาศาสตร์: Carinotetraodon lorteti 
วงศ์ (Family): Tetraodontidae
ถิ่นกำเนิด: แม่น้ำลำคลองทั่วประเทศ หรือในบริเวณน้ำกร่อยตามชายฝั่งของทวีปเอเชีย
รายละเอียด: เป็นปลาปักเป้าขนาดเล็ก มีขนาดใหญ่สุดความยาวประมาณ 7.5 ซม. สามารถเลี้ยงในตู้ขนาดเล็กที่ตกแต่งด้วยก้อนหินและพรรณไม้น้ำ ลักษณะมีพื้นลำตัวสีเทาอมเขียว ใต้ท้องสีขาว มีลวดลายสีเทาเข้มขนาดใหญ่พาดบนแผ่นหลังและข้างลำตัว สามารถปรับเปลี่ยนสีลำตัวให้เข้มหรือจางได้ตามสภาพแวดล้อม ตามีสีแดงสามารถกรอกกลิ้งไปมาได้  ปลาตัวผู้จะมีขนาดลำตัวที่ใหญ่กว่าตัวเมีย ลำตัวสีแดง ตัวเมียมีขนาดเล็ก ลำตัวสีเขียวมีลายพาดตามลำตัว
ประเภท (Catalogy): ปลาไทย
ชื่อไทย: แก้มช้ำ
ชื่อสามัญ: Red-cheek barb, Javaen barb
ชื่อวิทยาศาสตร์: Puntius orphoides
วงศ์ (Family): Cyprinidae 
ถิ่นกำเนิด: แม่น้ำ สาขาของแม่น้ำและอ่างเก็บน้ำที่มีทางน้ำติดต่อกับแม่น้ำทุกภาคของประเทศไทย และประเทศอินโดนีเซีย
รายละเอียด: เป็นปลาขนาดกลาง ขนาดใหญ่สุดมีความยาวประมาณ 25 ซม. สามารถเลี้ยงเป็นฝูงในตู้ปลาที่ตกแต่งด้วยขอนไม้  ไม่ใส่พรรณไม้น้ำเพราะเป็นปลาที่ชอบกินพืชน้ำ เลี้ยงรวมกับปลาอื่นได้ ลักษณะมีลำตัวยาวรีแบนข้างเล็กน้อย เกล็ดบริเวณด้านข้างลำตัวและท้องมีสีขาวเงิน ด้านหลังสีน้ำตาลหรือสีน้ำเงิน ขอบหลังของกระพุ้งแก้มมีรอยสีแดงเรื่อ ๆ หลังช่องเหงือกมีแถบหรือแต้มสีดำด้านละ 1 แถบ มีหนวด 2 คู่ ครีบหลัง ครีบท้อง และครีบก้นสีแดงเข้ม ครีบอกสีส้มอ่อนหรือสีเหลืองอมส้ม ครีบหางสีแดง ขอบบนและขอบล่างของแพนหางมีแถบสีดำ มีจุดสีดำที่โคนหางข้างละ 1 จุด 
ประเภท (Catalogy): ปลาไทย
ชื่อไทย: หลด หลดจุด
ชื่อสามัญ: Spotted spiny eel
ชื่อวิทยาศาสตร์: Macrognathus siamensis 
วงศ์ (Family): Mastacembelidae
ถิ่นกำเนิด: nan
รายละเอียด: นิยมเลี้ยงในตู้ปลาขนาดเล็ก ตกแต่งด้วยกรวดแม่น้ำและก้อนหินเพื่อให้เป็นที่หลบซ่อนตัว ในธรรมชาติกินไส้เดือน หนอน กุ้ง แมลงน้ำ ตัวอ่อนแมลงน้ำ ลูกปลาขนาดเล็กที่อยู่ตามหน้าดินและพื้นทราย  ปลาหลดชอบออกหากินในเวลากลางคืน ลักษณะลำตัวยาวเรียวแบนข้างเล็กน้อย สีลำตัวเป็นสีน้ำตาลหรือน้ำตาลอมเทา ลักษณะเด่นของปลาชนิดนี้คือ ไม่มีหนามแหลมที่กระดูกใต้นัยน์ตา บริเวณฐานของครีบหลังและฐานครีบก้นมีจุดดำขอบขาว แต่จำนวนจุดนี้จะไม่เท่ากันทุกตัว บริเวณฐานครีบหลัง จุดดำนี้จะอยู่เรียงกันเป็นแถวประมาณ 1-5 จุด ส่วนฐานครีบก้น อาจมี 1-2  บนฐานครีบหลังระหว่างจุดดำมีจุดขาวเล็ก ๆ อยู่กระจายเรียงกันเป็นระเบียบคั่นสลับ เป็นปลาที่ชอบอาศัยอยู่ในที่กำบัง จะออกจากที่กำบังเมื่อไม่มีแสงสว่างหรือออกมาเพื่อกินอาหารเท่านั้น โดยปกติจะมุดลงไปฝังตัวอยู่ตามพื้นโคลนหรือพื้นทรายและโผล่ปลายจะงอยปากขึ้นมาหายใจ ขนาดใหย่สุดความยาวประมาณ 35 ซม. ขนาดเฉลี่ยความยาวประมาณ 15 ซม. 
ประเภท (Catalogy): ปลาไทย
ชื่อไทย: หลดลาย หลดภูเขา
ชื่อสามัญ: Zizzag eel
ชื่อวิทยาศาสตร์: Macrognathus taeniagaster 
วงศ์ (Family): Mastacembelidae	
ถิ่นกำเนิด: ลุ่มน้ำเจ้าพระยา แม่น้ำแม่กลอง
รายละเอียด: นิยมเลี้ยงในตู้ปลาที่ตกแต่งด้วยก้อนหินเพื่อให้เป็นที่หลบซ่อนตัว เป็นปลาหลดมีขนาดขนาดเฉลี่ยความยาวประมาณ 16 ซม. ลักษณะมีลำตัวยาวเรียวแบนข้าง สีลำตัวเป็นสีน้ำตาลหรือน้ำตาลอมเหลือง ครีบหลัง ครีบหาง และครีบก้นติดต่อรวมกัน ปลายครีบหางกลม บนหลังมีก้านครีบแข็งปลายแหลมอยู่หลายอัน ครีบอกใหญ่ ตาเล็ก ปากเล็ก ปลายจมูกเป็นงวงสั้น ๆ มีลายดำพาดขวางลำตัว ชอบอาศัยอยู่ในที่กำบัง  
ประเภท (Catalogy): ปลาไทย
ชื่อไทย: กระทิงไฟ
ชื่อสามัญ: Fire eel
ชื่อวิทยาศาสตร์: Mastacembelus erythrotaenia 
วงศ์ (Family): Mastacembelidae
ถิ่นกำเนิด: แม่น้ำในภาคกลางและภาคใต้ของประเทศไทย ประเทศมาเลเซีย และอินโดนีเซีย
รายละเอียด: เป็นปลากระทิงขนาดใหญ่ ลักษณะคล้างูและปลาไหล เมื่อโตเต็มที่มีขนาดใหญ่สุดยาวประมาณ 1 เมตร ซึ่งต้องเลี้ยงในตู้ปลาขนาดใหญ่  ตกแต่งด้วยก้อนหินหรือขอนไม้ หรือท่อpvc เพื่อให้เป็นที่หลบซ่อนตัว ในธรรมชาติกิน กุ้งและสัตว์น้ำขนาดเล็ก เป็นอาหาร ลักษณะมีลำตัวยาวคล้ายงู แบนข้างเล็กน้อย ลำตัวมีสีดำและแถบสีแดงประมาณ 4-5 แถบ พาดตามความยาวลำตัว ยกเว้นส่วนท้ายลำตัว ซึ่งแถบสีแดงจะไม่ค่อยติดต่อกันตลอดทำให้ดูมีลักษณะคล้ายจุดสีแดง ครีบหลัง ครีบหาง ครีบอก และครีบก้น มีสีดำ จะงอยปากยื่นยาว ที่ปลายของจะงอยปากมีจมูกลักษณะคล้ายท่อและมีช่องเปิดตรงปลาย  
****ความเชื่อสายมูเตลู: “ปลากระทิงไฟ” เปรียบเสมือนการเผชิญหน้า
กับทุกปัญหาอย่างเชื่อมั่น พร้อมเคลื่อนไหวรวดเร็วอย่างมีเป้าหมาย เป็นบุคลิกของเถ้าแก่ยุคแรกเริ่มในการทำธุรกิจอีกทั้งกระทิงยังสื่อถึงการเป็นเจ้าแห่งชัยชนะ 
รักความยุติธรรม มีความมุ่งมั่น ท้าทาย มีความกล้าเสี่ยง ดุดัน เผชิญหน้า
กับทุกปัญหาอย่างเชื่อมั่น 

ประเภท (Catalogy): ปลาไทย